CELEX: 32014R1037
Language: lt
Date: 2014-09-25 00:00:00
Title: 2014 m. rugsėjo 25 d. Komisijos įgyvendinimo reglamentas (ES) Nr. 1037/2014 dėl tam tikrų prekių klasifikavimo Kombinuotojoje nomenklatūroje

1.10.2014   
            
            
               LT
            
            
               Europos Sąjungos oficialusis leidinys
            
            
               L 287/9
            
         KOMISIJOS ĮGYVENDINIMO REGLAMENTAS (ES) Nr. 1037/2014
   2014 m. rugsėjo 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 25 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Puslaidininkis komponentas (vadinamasis šviesos diodų (LED) modulis), kurį sudaro LED lustas, lygiagrečiai sujungtas su apsaugos Zinerio diodu, pateikiamas plastikiniame korpuse su išgaubta skaidraus plastiko danga; jo apytikriai matmenys, be jungiamųjų padėklų, 7 × 7 × 5 mm.
                              Fizinė komponento konstrukcija yra nedaloma: nors kai kurias dalis teoriškai būtų galima išmontuoti ir pakeisti, tai būtų ilgas ir kruopštus darbas, todėl įprastomis gamybos sąlygomis neekonomiškas.
                              LED modulis skirtas montuoti ant spausdintinių plokščių, pavyzdžiui, paviršiuje montuojamų įtaisų (SMD) litavimo būdais.
                              Jis pateikiamas naudoti apšvietimo reikmėms, pvz., mobiliojo ryšio telefonų blykstėse, automobilių apšvietimo prietaisuose, projektoriuose, šviesoforuose ir buitiniuose prietaisuose.
                           
                        
                      (1) Žr. 1 paveikslą.
               
               
                  8541 40 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 85 skirsnio 8 pastaba ir KN kodus 8541, 8541 40 ir 8541 40 10 atitinkančiais prekių aprašymais.
                  Kadangi LED lustas ir apsaugos diodas yra sujungti į neišardomą visumą ir apsaugos diodas naudojamas tik LED lustui nuo viršįtampio apsaugoti, modulio, kaip 8541 pozicijai priskiriamo šviesos diodo, charakteristikos ir savybės lieka iš esmės nepakeistos. Todėl, vadovaujantis 85 skirsnio 8 pastabos paskutine pastraipa, komponentas nepriskirtinas 9405 pozicijai.
                  Todėl komponentas klasifikuotinas kaip šviesos diodas, priskiriant KN kodą 8541 40 10.
               
            
                  
                              2.
                           
                           
                              Puslaidininkis komponentas, kurį sudaro LED modulis, sumontuotas lituojant ant spausdintinės plokštės su metaliniu pagrindu; jo aukštis – apytiksliai 7 mm, skersmuo – apytiksliai 21 mm.
                              LED modulį sudaro LED lustas, lygiagrečiai sujungtas su apsaugos Zinerio diodu, pateikiamas plastikiniame korpuse su išgaubta skaidraus plastiko danga.
                              Spausdintinė plokštė su metaliniu pagrindu specialiai suprojektuota kaip radiatorius; joje yra litavimo padėklai maitinimo šaltiniui prijungti, o forma pritaikyta galutinai naudoti apšvietimo įrangos gaminiuose.
                              Jis pateikiamas naudoti apšvietimo reikmėms, pvz., mobiliojo ryšio telefonų blykstėse, automobilių apšvietimo prietaisuose, projektoriuose, šviesoforuose ir buitiniuose prietaisuose.
                           
                        
                      (1) Žr. 2 paveikslą.
               
               
                  8541 40 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 85 skirsnio 8 pastaba ir KN kodus 8541, 8541 40 ir 8541 40 10 atitinkančiais prekių aprašymais.
                  Nors komponentą sudaro LED modulis ir spausdintinė plokštė, kuriuos galima išmontuoti, komponento funkcija išlieka tokia pati kaip atskiro LED modulio. Vienintelė spausdintinės plokštės su metaliniu pagrindu funkcija – išsklaidyti šilumą (radiatorius), nes spausdintinė grandinė neužtikrina jokių jungčių su kitais komponentais, tik leidžia geriau perduoti šilumą iš LED modulio į aplinką. Todėl komponentas klasifikuotinas kaip atskiras LED modulis.
                  Kadangi LED lustas ir apsaugos diodas yra sujungti į neišardomą visumą ir apsaugos diodas naudojamas tik LED lustui nuo viršįtampio apsaugoti, modulio, kaip 8541 pozicijai priskiriamo šviesos diodo, charakteristikos ir savybės lieka iš esmės nepakeistos. Todėl, vadovaujantis 85 skirsnio 8 pastabos paskutine pastraipa, komponentas nepriskirtinas 9405 pozicijai.
                  Todėl komponentas klasifikuotinas kaip šviesos diodas, priskiriant KN kodą 8541 40 10.
               
            
                  
                              3.
                           
                           
                              Puslaidininkis komponentas (vadinamasis LED komplektas), kurį sudaro keturi LED lustai, kurių kiekvienas lygiagrečiai sujungtas su apsaugos Zinerio diodu, pateikiamas plastikiniame korpuse su skaidriu stikliniu langeliu viršuje ir aštuoniais kontaktiniais padėklais apačioje; jo apytikriai matmenys 6 × 5 × 1 mm.
                              Fizinė komponento konstrukcija yra nedaloma: nors kai kurias dalis teoriškai būtų galima išmontuoti ir pakeisti, tai būtų ilgas ir kruopštus darbas, todėl įprastomis gamybos sąlygomis neekonomiškas.
                              LED lustai tarpusavyje nesujungti. LED lustų ir Zinerio diodų sujungimai padaryti suvirinant viela.
                              LED komplektas skirtas montuoti ant spausdintinės plokštės, pavyzdžiui, SMD litavimo būdais.
                              Jis pateikiamas naudoti apšvietimo reikmėms, pvz., scenos ir pramoginių renginių apšvietimui, nuotaiką kuriančiam apšvietimui ir architektūriniam vidaus ir lauko apšvietimui.
                           
                        
                      (1) Žr. 3 paveikslą.
               
               
                  8541 40 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 85 skirsnio 8 pastaba ir KN kodus 8541, 8541 40 ir 8541 40 10 atitinkančiais prekių aprašymais.
                  Kadangi LED lustai ir apsaugos diodai yra sujungti į neišardomą visumą ir apsaugos diodai naudojami tik LED lustams nuo viršįtampio apsaugoti, nepriklausomai nuo LED lustų skaičiaus, komponento, kaip 8541 pozicijai priskiriamo šviesos diodo, charakteristikos ir savybės lieka iš esmės nepakeistos. Todėl, vadovaujantis 85 skirsnio 8 pastabos paskutine pastraipa, komponentas nepriskirtinas 9405 pozicijai.
                  Todėl komponentas klasifikuotinas kaip šviesos diodas, priskiriant KN kodą 8541 40 10.
               
            
                  
                              4.
                           
                           
                              Puslaidininkis komponentas (vadinamasis LED masyvas), kurį sudaro 156 LED lustai, pateikiamas apskritame plastikiniame korpuse su skaidria plastikine danga, dviem elektrinių kontaktų padėklais viršuje ir metaliniu radiatoriumi apačioje; jo aukštis apytiksliai 2 mm, skersmuo – apytiksliai 49 mm.
                              Fizinė komponento konstrukcija yra nedaloma: nors kai kurias dalis teoriškai būtų galima išmontuoti ir pakeisti, tai būtų ilgas ir kruopštus darbas, todėl įprastomis gamybos sąlygomis neekonomiškas.
                              LED lustai tarpusavyje nuosekliai ir lygiagrečiai sujungti į masyvą, sujungimai padaryti suvirinant viela.
                              LED masyvas į galutinį gaminį montuojamas priveržiant varžtais.
                              Jis pateikiamas naudoti bendrojo apšvietimo reikmėms, pvz., mažmeninės prekybos, viešbučių ir maitinimo įstaigų apšvietimo reikmėms, komercinių patalpų ir biurų apšvietimui, gyvenamųjų patalpų ir buitiniam apšvietimui, pramoniniam apšvietimui, gatvių ir lauko apšvietimui, taip pat modernizuotose lempose.
                           
                        
                      (1) Žr. 4 paveikslą.
               
               
                  8541 40 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 85 skirsnio 8 pastaba ir KN kodus 8541, 8541 40 ir 8541 40 10 atitinkančiais prekių aprašymais.
                  Kadangi komponentą sudaro tik LED lustai, kurie yra sujungti į neišardomą visumą, nepriklausomai nuo LED lustų skaičiaus, komponentas vis tiek priskirtinas 8541 pozicijai. Todėl, vadovaujantis 85 skirsnio 8 pastabos paskutine pastraipa, komponentas nepriskirtinas 9405 pozicijai.
                  Todėl komponentas klasifikuotinas kaip šviesos diodas, priskiriant KN kodą 8541 40 10.
               
            
         
      
                  
                     1 paveikslas
                  
               
               
                  
                     2 paveikslas
                  
               
            
                  
                     
               
               
                  
                     
               
            
                  
                     3 paveikslas
                  
               
               
                  
                     4 paveikslas
                  
               
            
                  
                     
               
               
                  
                     
               
            
         (1)  Paveikslai pateikiami tik dėl informacijos.